415.04 REGOLAMENTI DWAR L-ESTENSJONI TAL-PERJODU TA’ PROTEZZJONI (DRITTIJIET VIĊINI) L-AVVIŻ LEGALI 81 tal-2014. L-AVVIŻ LEGALI 81 tal-2014. 1. It-titolu ta’ dawn ir-regolamenti hu r-Regolamenti dwar l-Estensjoni tal-Perjodu ta’ Protezzjoni (Drittijiet Viċini). 2. Skop. Dawn ir-regolamenti jimplementaw id-Direttiva 2011/77/UE tal-Parlament Ewropew u tal-Kunsill tas-27 ta’ Settembru 2011 li temenda d-Direttiva 2006/116/KE dwar il-perjodu ta’ protezzjoni tad-drittijiet tal-awtur u ta’ ċerti drittijiet relatati. Tifsiriet. 3. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra- "l-Att " tfisser l-Att dwar id-Drittijiet tal-Awtur; Kap. 415. Kap. 415. " kuntratt ta’ trasferiment jew ċessjoni " tfisser kuntratt li permezz tiegħu l-artistittrasferixxa jew assenja d-drittijiet tiegħu fl-iffissar tar-rappreżentazzjoni tiegħu lil produttur tar-reġistrazzjoni bismigħ. Kliem u frażijiet u espressjonijiet użati għandhom l-istess tifsira mogħtija lilhom minn dan l-Att. 4. Il-perjodu ta’ protezzjoni ta’ kompożizzjoni mużikali bil-kliem għandu jiskadi sebgħin sena wara l-mewt tal-aħħar mill-persuni li ġejjin li tkun baqgħet ħajja: (a) l-awtur tal-lirika; u (b) il-kompożitur tal-kompożizzjoni mużikali: Iżda dan ikun japplika kemm jekk dawk il-persuni jkunu nominati bħala ko-awturi skont l-artikolu 4(4) tal-Att kif ukoll jekk le, u meta ż-żewġ kontribuzzjonijiet ikunu nħolqu speċifikament għall-kompożizzjoni mużikali rispettiva bil-kliem: Iżda ukoll illi l-komposizzjoni mużikali jew il-lirika huma protetti mill-inqas fi Stat Membru wieħed fl-1 ta’ Novembru 2013 jew li l-komposizzjoni mużikali bil-kliem tiġi fis-seħħ wara dik id-data. 5. (1) Id-drittijiet ta’ artisti jintemmu ħamsin sena wara d-data tal-prestazzjoni. (2) Minkejja d-dizposizzjonijiet tas-sub regolament (1), u mingħajr preġudizzju għad-dizposizzjonijiet tal-artikolu 14 tal-Att, jekk l-iffissar ta’ prestazzjoni, b’mod ieħor milli fuq reġistrazzjoni bismigħ, ikun ippubblikat leġittimament jew ikkomunikat leġittimament lill-pubbliku f’dan il-perjodu, id-drittijiet għandhom jiskadu ħamsin sena mid-data tal-ewwel pubblikazzjoni bħal din jew l-ewwel komunikazzjoni bħal din lill-pubbliku, liema minnhom tkun l-ewwel. (3) Jekk l-iffissar ta’ prestazzjoni f’reġistrazzjoni bi smigħ ikun ippubblikat leġittimament jew ikkomunikat leġittimament lill-pubbliku f’dan il-perjodu, id-drittijiet għandhom jiskadu sebgħin sena mid-data tal-ewwel pubblikazzjoni bħal din jew l-ewwel komunikazzjoni bħal din lill-pubbliku, liema minnhom tkun l-ewwel. 6. Drittijiet ta’ produtturi ta’ reġistrazzjonijiet ta’ smigħ. (1) Id-drittijiet ta’ produtturi ta’ reġistrazzjonijiet ta’ smigħ jintemmu ħamsin sena minn meta tkun saret il-fissazzjoni. (2) Minkejja d-disposizzjonijiet tas-sub regolament (1), u mingħajr preġudizzju għad-disposizzjonijiet tal-artikolu 16 tal-Att, f’kaz li ir-registrazzjoni ta’ smigħ tkun pubblikata legalment f’dan il-perjodu, dawn id-drittijiet jiskadu sebgħin sena mid-data tal-ewwel publikazzjoni legali. Jekk ma tkun saret l-ebd pubblikazzjoni legali fil-perjodu msemmi, u jekk ir-reġistrazzjoni ta’ smigħ tkun ġiet legalment ikkomunikata lill-pubbliku fi żmien dan il-perjodu, dawn id-drittijiet jiskadu sebgħin sena mid-data tal-ewwel komunikazzjoni legali lill-pubbliku. 7. Dritt tal-artisti li jitterminaw kuntratt. (1) Jekk, ħamsin sena wara li r-reġistrazzjoni ta’ smigħ tkun ġiet ippubblikata legalment jew, f’nuqqas ta’ tali pubblikazzjoni, ħamsin sena minn meta tkun ġiet legalment ikkomunikata lill-pubbliku, il-produttur tar-reġistrazzjoni ta’ smigħ: (a) ma joffrix kopji tar-reġistrazzjoni tas-smigħ għall-bejgħ f’ammonti suffiċjenti; jew (b) ma jagħmilhiex disponibbli għall-pubbliku, b’mezzi bil-fili jew mingħajr fili b’dak il-mod li l-membri tal-pubbliku jistgħu jkollhom aċċess għalija minn post uħin li huma jagħżlu individwalment, l-artist jista’ jittermina l-kuntratt li permezz tiegħu l-artist ikun ittrasferixxa jew assenja d-drittijiet tiegħu fil-fissazzjoni tal-wirja tiegħu lil produttur ta’ reġistrazzjoni ta’ smigħ. (2) Id-dritt li jittermina l-kuntratt ta’ trasferiment jew ċessjoni jista’ jiġi eżerċitat jekk il-produttur ta’ reġistrazzjoni ta’ smigħ, fi żmien sena min-notifika tal-artist tal-intenzjoni tiegħu li jittermina l-kuntratt ta’ trasferiment jew ċessjoni, skont is-sub regolament (1), jonqos milli jwettaq iż-żewġ atti ta’ esplojtazzjoni msemmija f’dak is-sub regolament. (3) Id-dritt li jittermina, kif previst f’dan ir-regolament, ma jistax ikun ċedut mill-artist. (4) F’kazill i l-kuntratt ta’ trasferiment jew ċessjoni jintemm skont dan ir-regolament, id-drittijiet tal-produttur ta’ reġistrazzjoni ta’ smigħ fir-reġistrazzjoni ta’ smigħ jiskadu. 8. Rimunerazzjoni annwali supplimentari ta’ artist. (1) Huwa biss f’każijiet meta l-kuntratt ta’ trasferiment jew ċessjoni jagħti lill-artist id-dritt li jitlob rimunerazzjoni mhux rikorrenti, li l-artist ikollu d-dritt li jikseb rimunerazzjoni annwali supplimentari mill-produttur ta’ reġistrazzjoni ta’ smigħ għal kull sena sħiħa minnufih wara l-ħamsin sena wara li tkun ġiet ippubblikata legalment ir-reġistrazzjoni ta’ smigħ jew, fin-nuqqas ta’ tali pubblikazzjoni, ħamsin sena wara li tkun ġiet ikkomunikata lill-pubbliku legalment. (2) Id-dritt li tinkiseb tali rimunerazzjoni annwali supplimentari ma jistax jiġi ċedut mill-artist. (3) F’każijiet meta l-prestazzjoni tal-artist tkun iffissata f’reġistrazzjoni ta’ smigħ u meta l-artist ikun ittrasferixxa jew ċeda id-drittijiet tiegħu lill-produttur ta’ reġistrazzjoni ta’ smigħ bħala korrispettiv tal-pagament ta’ darba (one-offpayment), l-ammont globali li għandu jiġi mwarrab mill-produttur tar-reġistrazzjoni ta’ smigħ għall-ħlas tar-rimunerazzjoni annwali supplimentari lill-artist għandu jammonta għal għoxrin fil-mija (20 %) tad-dħul li l-produttur tar-reġistrazzjoni ta’ smigħ ikunkiseb, matul is-sena ta’ qabel dik li għaliha titħallas tali rimunerazzjoni msemmija, mid-drittijiet esklussivi ta’ riproduzzjoni, distribuzzjoni u li jagħmel disponibbli tali reġistrazzjoni ta’ smigħ, wara l-ħamsin sena minn meta tkun ġiet ippubblikata legalment jew, f’nuqqas ta’ tali pubblikazzjoni, ħamsin sena wara li tkun ġiet ikkomunikata lill-pubbliku legalment. (4) Produtturi ta’ reġstrazzjoni ta’ smigħ huma obbligati, fuq talba, li jfornu lill-artisti li jkollhom id-dritt għar-rimunerazzjoni annwali supplimentar i msemmi f’dan ir-regolament, kwalunkwe informazzjoni li tista’ tkun meħtieġa sabiex jiġi aċċertat il-hlas ta’ tali rimunerazzjoni. (5) Id-dritt li tinkiseb rimunerazzjoni annwali supplimentari kif imsemmi f’dan ir-regolament jista’ jiġi amministrat minn collecting societies. (6) Meta artist huwa intitolat għal ħlasijiet rikorrenti, m’għandhom jitnaqqsu la ħlasijiet bil-quddiem u la nqas xi tnaqqis definit kun trattwalment mill-ħlasijiet lill-artist wara l-ħamsin sena wara li r-reġistrazzjoni ta’ smigħ tkun ġiet ippubblikata legalment jew, f’nuqqas ta’ tali pubblikazzjoni, ħamsin sena wara li tkun ġiet ikkomunikat lill-pubbliku legalment. 9. Applikabbiltà. (1) Id-dispożizzjonijiet tar-regolamenti 5, 6 u 7 għandhom japplikaw għall-iffissar tal-prestazzjoni u reġistrazzjonijiet ta’ smigħ li fir-rigward tagħhom l-artist u l-produttortar-reġistrazzjoni tas-smigħ għadhom protetti, fl-1 ta’ Novembru 2013, u għall-iffissar ta’ prestazzjoni u reġistrazzjonijiet ta’ smigħ li jiġu fis-seħħ wara din id-data. (2) Fil-każ tal-perjodu ta’ drittijiet tal-awtur għall-iffissar tal-prestazzjoni u reġistrazzjonijiet ta’ smigħ, dawn ir-regolamenti għandhom jipprevalu fuq kull regola jew regolament li jistabbilixxi l-perjodu ta’ drittijiet tal-awtur għall-iffissar tal-prestazzjoni u registrazzjonijiet ta’ smigħ applikabbli fir-rigward tal-artist u l-produttur tar-reġistrazzjoni tas-smigħ kif previst fl-Att. 10. (1) Fin-nuqqas ta’ indikazzjonijiet kuntrattwali ċari għall-kuntrarju, kuntratt ta’ trasferiment jew ċessjoni mwettaq qabel l-1 ta’ Novembru 2013 għandu jitqies li jibqa’ jipproduċi l-effetti tiegħu sakemm jintemm it-terminu ta’ protezzjoni, hekk estiż minn dawn ir-regolamenti, tad-drittijiet tal-artist skont l-Att, li jkunu ġew trasferiti fil-kuntratt ta’ trasferiment jew ċessjoni. (2) Kuntratti ta’ trasferiment jew ċessjoni li jintitolaw artist għal ħlasijiet rikorrenti u li jiġu konklużi qabel l-1 ta’ Novembru 2013 jistgħu jiġu modifikati ħamsin sena wara li r-reġistrazzjoni ta’ smigħ tkun ġiet ippubblikata legalment jew, f’nuqqas ta’ tali pubblikazzjoni, ħamsin sena wara li tkun ġiet ikkomunikata legalment lill-pubbliku. (3) L-ebda att li jkun ikkunsidrat bħala ksur tad-drittijiet tal-awtur, tad-drittijiet relatati, jew tad-drittijiet morali bħala riżultat ta’ dawn ir-regolamenti ma għandu jkun meqjus bħala ksur tad-drittijiet tal-awtur, tad-drittijiet relatati, jew tad-drittijiet morali jekk ikun sar qabel id-data meta jidħlu fis-seħħ dawn ir-regolamenti.